Ħarġa numru 1: Ottubru, 2012 miġbura minn Patrick Sammut L-idea wara din il-pubblikazzjoni elettronika- virtwali hija dik li timla l-vojt li jitħalla kull meta fil-gazzetti lokali Maltin, minħabba xi raġuni jew oħra, il-Paġni Letterarji jitwarrbu jew jieqfu kompletament. Għaliex Il-Pont7 Dan biex isservi bħala punt. ta' komunikazzjoni bejn dawk. kollha li għandhom għal qalbhom il-letteratura in ġenerali b'enfasi fuq dik Maltija. Il-Pont anki għax hija xewqa ewlenija tal-Editur li jinżamm ċertu kuntatt bejn min qed jikteb u x'qiegħed jinkiteb hawn Malta, u min qed jikteb u x'qiegħed jinkiteb barra minn Malta, l-aktar fejn jidħlu kittieba Maltin, imma mhux biss. Se jkun għan ewlieni ta' Il-Pont li jagħti spazju lil dawk il-kittieba li s-soltu, minħabba xi raġuni jew oħra, jingħataw biss ftit spazju jew xejn fil-gazzetti lokali. Ikun hemm ukoll spazju għal kitbiet marbutin ma' oqsma il-pont artistiċi oħra, dejjem jekk tinqala' l-okkażjoni. Il-Pont huwa pubblikazzjoni elettronika- virtwali bil-għan li dak li jkun jaqraha u jgħaddiha anki lil ħbiebu permezz tal- internet. Se jkun hemm ukoll spazju biex il-qarrejja jkunu jistgħu jidħlu f'kuntatt mal- Editur, jibagħtu materjal f'rabta mal- letteratura u anki aħbarijiet ta' natura differenti dwar dan il-qasam. Il-Pont huwa miftuħ għal suġġerimenti biex bil-mod il-mod jitjieb dejjem iktar bħala prodott finali. Min hawn nixtieq insellem lil dawk kollha li se jiġu wiċċ imb wiċċ ma' din il-pubblikazzjoni ġdida u jaqrawha. Kull min jixtieq jikteb lill-Editur jew jibgħat materjal relevanti, li m'għandux ikun twil ħafna, jista' il-kuntatt: sammutpatrickjOgmail.com juża dan L-AĦBARIJIET ALFRED MASSA MAĦTUR PRESIDENT ONORARJU Nhar l-Erbgħa, 5 ta' Settembru, ġewwa Dar il-Kejka f'Ħal Tarxien, l-Għaqda Poeti Maltin tellgħet serata f'ġieħ is-Sur Alfred Massa, ex-President tal-istess għaqda. Fost il-pubbliku kien hemm is-Sindku ta' Ħal Tarxien, il-Kav. Pawlu Farrugia, il-Viċi Sindku, kunsilliera u membri. Waqt din l-attività xi membri qraw uħud mix-xogħlijiet ta' dan il-kittieb … fosthom poeżiji bil-Malti, bl-Ingliż u bit-Taljan u siltiet minn rumanzi u novelli. Il-President attwali, is-Sur Charles Magro, ippreżenta din is-serata u fetaħ billi għamel diskors ta' apprezzament dwar is-Sur Massa. Il-kantawtur Walter Micallef żewwaq din l-attività bi kliem u mużika mill-isbaħ li ħarġu mill-pinna tiegħu stess. Alfred Massa ġie wkoll mogħti t-titlu prestiġjuż ta' President Onorarju tal-Għaqda Poeti Maltin. Fid-diskors tiegħu s-Sur Massa qal kif flimkien mas-Sur Amante Buontempo kienu l-ewwel pijunieri tal-Għaqda Poeti Maltin u pass wara pass u b'ħidma b'ħafna dedikazzjoni laħaq sal-ogħla kariga. Huwa qal illi jixtieq jgħaddi messaġġ lil-President il-ġdid, is-Sur Charles Magro, l-istess messaġġ illi għaxar snin qabel kien ġie mgħoddi lilu mir-Rev. Buontempo … biex jibqa' jħobb l-Għaqda. Huwa rringrazzja lil dawk kollha preżenti, lis-Sindku u anki lill-membri tas-sehem illi taw u li qegħdin jagħtu. Fl-aħħar iżda mhux l-inqas irringrazzja wkoll lis-sinjura tiegħu talli dejjem kienet ta' għajnuna u ta' sapport matul l-impenn tiegħu fi ħdan l-Għaqda Poeti Maltin. Is-Sindku, il-Kav. Pawlu Farrugia, faħħar lis-Sur Massa għax-xogħol metikoluż tiegħu u ta' ħidmietu mhux biss fl-Għaqda Poeti Maltin imma wkoll għax-xogħol li jwettaq għall-parroċċa ta' Ħal Tarxien, li tant iħobb. Is-Sur Massa ngħata wkoll tifkiriet għall-okkażjoni. il-pont KITTIEB ĊINIŻ JIRBAĦ IL-PREMJU NOBEL GĦAL- LETTERATURA 2012 Proprju fix-xahar ta' Ottubru ntrebaħ ukoll il-Premju Nobel għal-Letteratura, 2012. Dan ingħata lill-kittieb prolifiku Ċiniż, Mo Van, li ppubblika għall-ewwel darba ġabra ta' stejjer qosra fl-1981, meta kien għadu suldat fl- armata. Illum għandu 57 sena, u fil-kitbiet tiegħu jorbot flimkien il-ħrafa tradizzjonali mal-istorja u mal- kontemporanju. Mo Van huwa l-109 kittieb li rċieva dan il- Premju prestiġġjuż li għandu valur ta' 741 elf Sterlina. Mo Van fl-ilsien Ċiniż tfisser 'la titkellimx'. Sar magħruf internazzjonalment fl-1987 bir-rumanz Red Sorghum: A Novel of China, li wara nħadem f'film li rebaħ l-Ors tad- Deheb tal-Berlin Film Festival tal-1988. Xogħlijiet magħrufin oħra ta' Van huma Republic of Wine, Life and Death are Wearing Me Out u Big Breasts and Wide Hips. L-iktar rumanz reċenti tiegħu jismu Frog. SIĠRA TAL-POEŻIJA BIEX JITFAKKAR JUM IL-POEŻIJA FL- IRLANDA Nhar il-Ħamis, 4 ta' Ottubru, ġie mfakkar All Ireland Poetrv Dav fil-kontea ta' Majo fl-Irlanda, billi fil-librerija tal-lokal intramat 'Siġra tal-Poeżija' b'poeżiji miktubin minn studenti tal-Primarja u tas-Sekondarja, assoċjazzjonijiet ta' persuni rtirati, gruppi ta' awturi, u anki individwi indipendenti. Bosta mill-poeżiji kienu oriġinali, imma twaħħlu oħrajn ta' poeti kbar bħal Seamus Heanev, Rita Ann Higgins, William Stafford u Sir Thomas Wvatt. Is-sabiħ hu li fost il-poeżiji preżenti kien hemm ukoll xi wħud miktubin minn membri tal-Għaqda Poeti Maltin li pparteċipaw f'inizzjattiva bħal din permezz tal-e- maill L-AĦBARIJIET Lejla Internazzjonali ta' Poeżija f'B'Kara mill-Għaqda Poeti Maltin Nhar il-Ġimgħa, 28 ta' Settembru, 2012, fis-7 p.m., l-Għaqda Poeti Maltin tellgħet Lejla Internazzjonali ta' Poeżija fis-sala ewlenija tal-Kunsill Lokali ta' B'Kara. Din seħħet in kontemporanja ma' lejliet ta' poeżija oħra madwar id-dinja kollha bħala parti mill-inizzjattiva 100,000 Poets for Change. Din is-sena saru mat-800 reading f'115 pajjiż differenti. It-temi ewlenin ittrattati mill-poeti parteċipanti kienu l-paċi, is-sostenibbiltà u l-bidla lejn dinja aħjar. il-Lejla nfetħet b'diskors tal-President tal-Għ.P.M., is-Sur Charles Magro, li wera l-pjaċir tiegħu li Malta, permezz tal-Għaqda, kienet għal darb'oħra qed titpoġġa fuq il- mappa dinjija permezz tal-parteċipazzjoni tagħha f'dan l-avveniment internazzjonali. Qal ukoll li l-poeta għandu d-dmir li jaħdem biex iġib dinja aħjar, u dan permezz tal- poeżija tiegħu. Matul il-Lejla mtellgħa pparteċipaw mal- 15-il poeta li qraw poeżiji bil-Malti, bl-Ingliż u bit-Taljan. il-Lejla tmexxiet minn Miriam Ellul, il-P.R.O. tal-Għaqda u l-kantanta lirika Analise Schiriha żewqet l-avveniment b'kanzunetti jew għanjiet mir-repertorju liriku Malti u internazzjonali. Għat-tieni darba avveniment bħal dan seta' jseħħ bl- għajnuna tal-membru attiv u poeta, Therese Pace. Avveniment bħal dan u l-poeżiji li nqraw matul il-Lejla se jittellgħu fuq is-sit virtwali u internazzjonali il-pont L-Għaqda Poeti Maltin taħtar Membru Onorarju ġdid Nhar il-Ħamis, 18 ta' Ottubru, fis-7 p.m., fis-sala ewlenija tas-Soċjetà tal-Arti Manifattura u Kummerċ, l-Għ.P.M. tellgħet Lejla ta' Poeżija u Mużika li matulha ħatret lis-Sur Rigu Bovingdon bħala Membru Onorarju tagħna. Fid- diskors tal-ftuħ il-President tal-Għ.P.M., is-Sur Charles Magro, fakkar li sa mill-bidu tagħha fl-1975 l-Għaqda ħatret bosta Membri Onorarji. Qal ukoll li matul dawn is- snin l-Għaqda gawdiet prestiġju kbir bħalma kienu l-għaxar edizzjonijiet tal-Premio Città di Valletta li kien taħt il-Patroċinju tal-President ta' Malta u li kien jingħata lil personalitajiet li jkunu eċċellaw f'oqsma artistiċi differenti. Magro sostna li l-ħatra ta' Bovingdon bħala Membru Onorarju żgur għandha sservi ta' spinta lill-istess Għaqda biex isimha jkompli jinfirex fil-kontinent Il-lejla tmexxiet mis-Sinjura Miriam Ellul, il-P.R.O. Is-Sur Paul Buhagiar ipprovda l-intervalli mużikali b'kanzunetti b'ilsna differenti. Waqt il-lejla l-membri preżenti qraw xi poeżiji minn tagħhom bit-tliet ilsna ewlenin. Il-lejla laħqet il-quċċata meta Rigu Bovingdon qara waħda mill-poeżiji tiegħu, miktuba b'Malti mill-isbaħ u mirqum. Wara, il- President, Charles Magro, u l-viċi-President, Patrick Sammut, ippreżentaw id-diploma ta' ħatra bħala Membru Onorarju tal-Għaqda Poeti Maltin lil Rigu Bovingdon, flimkien ma' xi kopji tal-antoloġiji poetiċi li l-Għaqda ppubblikat matul is-snin u medalja. F'diskors qasir, Bovingdon esprima l-ħajr tiegħu għall-fiduċja li l-Għ.P.M. wriet fih u ħeġġeġ lil dawk preżenti biex jiftakru f'dawk il-Maltin kollha li ħallew lil art twelidhom biex bnew il- familji tagħhom f'pajjiżi barranin, imma li xorta baqgħu jħobbu lil Malta b'qalbhom kollha. Fl-aħħar is-Sur Rigu Bovingdon ippreżenta lill-President tal-Għ.P.M. ċekk ta' 100 Ewro bħala turija ta' ħajr fl-Għaqda msemmija. Paul Vella, twieled Ħal Balzan fl-1944. Għext il-Gżira. Kien jaħdem bħala Linotvpe Operator it-Times/Berqa fis- sittinijiet bikrin. Issa li hemm fl-Awstralja dħaltu fir-rebbiegħa x'inhuma l-pjanijiet tal-Maltese Literature Group7 Grupp bħal dan kemm hu effettiv biex ilaqqa' flimkien il-Maltin fl-Awstralja2 Issa li spiċċat ix-xitwa u qegħdin fir-rebbiegħa, se nerġgħu nibdew niltaqgħu filgħaxija fl-aħħar Ġimgħa tax-xahar għax matul ix-xhur tax-xitwa konna qed niltaqgħu l-aħħar Ħadd tax-xahar wara nofsinhar kemm minħabba li ħafna jsibuha bi tqila biex isuqu fid-dlam u x-xita u kemm minħabba l-ksieħ. Issa fi ħsiebna li jkollna l-Laqgħa Annwali Ġenerali u l-Festin tal-Milied fejn niltaqgħu fuq il-proprjeta' tal-membri tagħna Frank u Draga Bonett u nagħmlu barbecue bla ħlas ghall-membri. Il-Grupp tagħna dejjem iħajjar lill-komunita' biex tattendi l-laqgħat tagħna u forsi jsiru membri imma nieħdu gost meta jiġu għall-Programm Mużiko- Lettararju li nagħmlu kull sena u nieħdu gost ukoll li kulħadd jibqa' hemm sal-aħħar avolja l-programm idum xi tliet sigħat. Kulħadd jieħu pjaċir u japprezza. Inti personalment fiex inti impenjat bħalissa7 Jiena, barra li jien il-PRO tal-Grupp Letteratura Maltija u nieħu ħsieb il-Folju ta' kull xahar, jien ukoll PRO tar-Reskeon Maltese Associaiton, waħda mill-eqdem u waħda mill-ikbar għaqdiet Maltin f'Melbourne, segretarju tar-Reskeon il-pont Seniors Group, għaqda oħra kbira u jien xandar ta' programmi Maltin fuq radju Komununitarju f'Melbourne, 3ZZZ, li programmi tagħna jistgħu jinstemgħu minn fuq l-internet ukoll għax idumu hemm ġimgha sħiha. Kif iħarsu lejn Malta l-Maltin li jgħixu fl- Awstralja llum2 Il-Maltin ta' hawn, ħafna minnhom huma anzjani u għandhom nostalġija kbira għal Malta u għadhom iħobbu u mxennqin minn dak kolllu li hu Malti. Għalhekk iħobbu jisimgħu il-programmi Maltin għaliex iħossuhom aktar qrib Art Tweldihom. KTIEB MILL-QRIB ID-DAR TA' ĦDEJN IL-BAĦAR (Bronk Publications, 2011) ta' SALV SAMMUT Strutturalment Id-Dar ta' Ħdejn il-Baħar hu rumanz ta' 547 paġna li jinqasam f'41 parti: 6 partijiet għandhom l-azzjoni li sseħħ fil-preżent (rakkont ewlieni), u 35 parti huma ambjentati fl- imgħoddi (rakkont sekondarju). Hemm kapitli qosra magħmulin minn 5 paġni; l-itwal kapitli għandhom 20 paġna jew ftit iktar. Jispikka mill-ewwel il-livell deskrittiv. Sammut iwasslilna permezz tal-kitba l-ħsejjes, l-ilwien u l-emozzjonijiet marbutin mar-raħal: ta' Marsaxlokk. Id-deskrizzjoni u d-dettall jinkludu wkoll modi differenti kif jitkellmu u jaġixxu l-Maltin f'ċirkustanzi partikolari, imma anki ħsus u ħsibijiet ġewwiena tal-karattri. Il-leħen ewlieni fil-bidu tar-rumanz, jew in- narratur, hu dak ta' ġurnalist investigattiv, Ritchie Grech, li qed ifittex l-iscoop. In- narrazzjoni hija fl-ewwel persuna singular, mela titħaddem il-'jien'. — Fir-rakkont sekondarju n-narratur huwa onnixxenti, mela dak li jaf il-ħin kollu x'għaddej minn moħħ il-personaġġi kollha u jinsab kullimkien. Hawnhekk titħaddem it- tielet persuna singular. L-element tad-djalogu jidħol sa minn Kapitlu 1. Dan narawh fost l-oħrajn meta l-ġurnalist jiltaqa' mal-eks-spettur Pawlu Borg. Partijiet djalogati bħal dawn ikomplu jikkargaw lill-qarrej bil-kurżità. Il-kurżità tissaħħaħ malli jissemma fajl partikolari li qiegħed x'imkien fid-Depot. Huwa hawn meta tgħaddi minn moħħ il- ġurnalist li jikteb il-ktieb tiegħu minn ġrajja marbuta ma' indaġni li qed jagħmel. Huwa hawn fejn tidħol l-idea tal-metarumanz, jew aħjar fejn il-pont insibu rakkont ġewwa rakkont ieħor. Hekk Id-Dar ta' Ħdejn il-Baħar jinbena minn ftit kapitli li jintrabtu mal-preżent li fih qed jgħix Ritchie Grech, u ħamsa u tletin oħra li jwasslu r-rakkont li qed jikteb il-ġurnalist, rakkont li seħħ fl-imgħoddi. Proprju fil-kapitli marbutin mar-rakkont ewlieni, mela fejn hemm Ritchie, in-narratur jitkellem dwar l-istess proċess li jwassal għall-ħolqien tal- letterartura. Partijiet bħal dawn iservu bħala pawża fir-ritmu tar-rakkont l-ieħor. Passat u preżent jiltaqgħu għal waqt wieħed meta l-ġurnalist Ritchie jiddeċiedi li jiltaqa' (fil- preżent) ma' George u Marianne. B'xorti ħażina Ritchie ma jakkwista xejn minn din il-laqgħa ladarba George jeċċita ruħu wisq meta l-ġurnalist isemmilu d-dar ta' Dellimara. Anki hawn il-qarrej bħal jistaqsi, '' Għaliex dan7' Permezz tal-laqgħa bejn in-narratur u r-raġel l-irqajjaq fid-dar abbandunata, imma anki permezz tat-tagħrif li l-ġurnalist jakkwista mingħand il-fattiga Jeannie, Sammut jaħdem sa mill-bidu nett biex l-istorja tiegħu tiġġenera interess fil-qarrej. Dawn l-ewwel kapitli jservu bħala aperittiv għal dak li se jsegwi. Spiss Salv Sammut matul ir-rakkont jagħmel referenza għaż-żmien. Hemm drabi meta ma jsirux riferimenti konkreti għaż-żmien għalkemm jingħata ħjiel tal-istaġun ('Ix-xemx kienet dgħajfa fir-raġġi tagħha u donnu li dan il-fatt aktar żied id-dlik ta' għaraq jeħel ma' ġisem dak li jkun.', p. 395). Drabi oħra jsiru riferimenti temporali konkreti (eż. p. 396 fejn jissemma l-aħħar ta' Awwissu). Hemm drabi meta Salv Sammut jibni klajmaks li fl-aħħar mill-aħħar ma jasalx apposta (f'każ KTIEB MILL-QRIB kont.. wieħed dak li għall-ewwel jidher inċident tat- traffiku aktar 'il quddiem jinbidel f'theddida għal waħda mill-personaġġi). Dan żgur biex il-qarrej ikompli jaqra b'entużjażmu r-rumanz, kapitlu wara l-ieħor. Jinħass ukoll li bil-mod il-mod qed tinħadem xibka minn angoli differenti biex fl-aħħar jinqabad fiha Donald, iżda min-naħa l-oħra, jinħass ukoll li Donald hu makakk u korrott tassew. Aktar tard fir-rumanz Sammut jintroduċi element ieħor li jagħti spinta lir-rakkont: l-iskoperta mill-Ispettur ta' raded f'għamla ta' stilla. Hawn il-qarrej jistaqsi: iseħħu ritwali ta' quddiesa sewda ħdejn id-dar ta' ħdejn il-baħar2 Tissemma wkoll kaxxa żgħira sigrieta li Donald iżomm magħluqa ġo kexxun bi stilla f'ċirku fuq l-għatu tagħha. L-awtur għandu wkoll ħabta jintroduċi elementi jew ħjiel fl-aħħar parti ta' xi kapitli li jservu bħala ħolqa fil-katina tan-narrazzjoni sħiħa. Sammut jinkludi wkoll siltiet riflessivi u poetiċi. Dawn tal-aħħar iservu ta' pawża min-narrazzjoni ewlenija ('Id-dinja tal-istħajjil xi drabi tista' tnissel u titfisser bħala ħarba mir-realtà'). F'dan ir-rumanz Salv Sammut jinkludi wkoll ħames poeżiji minn tiegħu: Id-Dar ta' Ħdejn il-Baħar; Spirtu; Iż-Żifna tad-Dellijiet; Il-Misteru Mifhum u Mirage. Xi drabi wkoll, ir-rakkont jinftiehem bħala ġlieda bejn it-tajjeb u l-ħażin, ġlieda li waqtha daqqa wieħed ikun fuq quddiem u daqqa l-ieħor, ġlieda li tkompli għaddejja sal-aħħar nett. Hawn ir-rakkont isir jixbah lil logħba taċ-ċess: hemm il- ħsieb u l-istrateġija min-naħa ta' min qed jilgħab, qabel ma jagħmel il-pass li jmiss. Hemm ukoll għadd ta' flasbacks. Permezz t'hekk il-pont insiru nafu kif bdiet il-ħbiberija bejn Madeleine u l-maħbub tagħha Ġanni; insiru nafu anki dwar il-karattru manipulattiv ta' Donald sa minn żmien l-Università. Kontra l-flashback hemm dawk il-waqtiet meta Sammut jagħti ħjiel ta' dak li jkun se jseħħ aktar 'il quddiem, ħjiel li jinftiehem biss mill-qarrej attent. Id-Dar ta' Ħdejn il-Baħar Lejn l-aħħar parti tar-rumanz Sammut iżid fir- ritmu u fil-qawwa tat-tensjoni. Hawn Sammut jintroduċi r-rit tal-quddiesa s-sewda, element li tradizzjonalment huwa meqjus bħala tabu fil- letteratura Maltija, għalkemm ġie ttrattat minn ftit kittieba oħra. It-tmiem huwa wieħed hieni ladarba jirbaħ it-tajjeb (kontra t-tmiem li kien jagħżel għar-rumanzi tiegħu l-kittieb Sqalli, Leonardo Sciascia), minkejja li jinkixfu bosta ħwejjeġ u persuni ta' pożizzjoni importanti fil- pajjiż. It-tmiem tar-rakkont sekondarju huwa verament effettiv. Fl-Għeluq, imbagħad, Sammut joħodna lura għall-preżent u għar- rakkont ewlieni, mela għall-ġurnalist Ritchie Grech. IL-POEŻIJI xħin sħab sewdieni dallam lil ħajti2 Ippruvajt infittex lil min iwennisni, jimlini bit-tama biex ngħix il-ħajja ferħana li dejjem kont naf. Fejn kont xħin saħħti ġarrbitni u ħsibtni qed nara tiegħi t-tmiem Fittixt lil min nafda ħalli jwennisni u jerġa' jgħabbini fuq il-karru tal-ħajja tas-saħħa li tlift. Fejn kont matul ħajti meta mwarrab ħassejtni mirbuħ2 Xtaqt il-wens tiegħek biex terġa' tibnili l-fiduċja li kelli matul ħajti kollha u li issa kont tlift. Fejn kont2 Għidli: fejn kont2 Kont hawn… Dejjem ħdejjal PAUL VELLA Melbourne, Mejju, 2012 il-pont g g g a ag FUQ L-IXKAFFA IL-QADDISA TAS-SALIB—ORATORJU F'ĠIEĦ S. ELENA, Mużika ta' Mro Clifford Cauchi u Kliem ta' Therese Pace, 2012 Minn kliem l-Awtriċi: ''Dan huwa l-ewwel oratorio li għalih ktibt il-lirika iżda nemmen li l-lingwaġġ użat fih jixraq u jagħti ġieħ lil Sant'Elena l-Patruna ta' Birkirkara (…) Il-kelma Maltija magħżula, ir-ritmu u r-rima flimkien mal-istil varjant tal-versi kif imżewweġ mal-mużika emottiva tal-kompożitur, is-Surmast Clifford Cauchi, għandhom joħolqu espressjoni lirika u melodjuża (…) Biex seħħli nwettaq dan, tnebbaħt minn elementi varji tal-Iskrittura Mqaddsa, kitbiet dwar Sant'Elena, minn oħrajn ta' natura storika u mill-internet.' Dan l-Oratorju ttella' fil-Kolleġġjata Bażilika S. Elena f'Birkirkara nhar il- Ġimgħa 10 t'Awwissu 2012. KASTELL GĦAL CLARA, ta' Lina Brockdorff, Klabb Kotba Maltin, 2012. Mid-Daħla ta' Oliver Friggieri: ''Dan ir-rumanz ta' Lina Brockdorff huwa punt ta' wasla fil-mixja letterarja tagħha, il-frott ta' proċess ta' maturazzjoni ta' awtriċi li mxiet it-triq kollha bi prudenza, b'reqqa għal kull pass, sakemm waslet għall-ħakma tar-rakkuntar kif jidher f'Kastell għal Clara. Għaliha r-rakkontar għandu dejjem ikun ċar, mexxej, ħieles minn kumplikazzjonijiet żejda, minn stejjer jew intervalli sekondarji li jtellfu l-iżvolġiment tan-nisġa ċentrali, jew anki jwaqqfuh għal perijodi mdaqqsa. Hi tħaddem din l-għażla teknika ftit jew wisq dejjem, kemm f'xogħol twil u kemm f'xogħol qasir. Bir-rumanzi tagħha hija qiegħda toffri kwadru ġenerali wieħed, minsuġ ftit jew wisq b'teknika waħda, imdawwal qabel xejn mill-prinċipju li l-letteratura għandha qabelxejn impenn morali. ' SPONDE AMANTI—Ġabra ta' poeżiji ta' Mario Attard u Patrick Sammut, 2012 Kumment ta' Therese Pace: ''Fil-ġabra poetika Sponde Amanti li tħaddan fiha tnejn u erbgħin poeżija bit-Taljan ta' żewġ poeti għalliema, Mario Attard u Patrick Sammut, hemm għadd ta' aspetti komuni għat-tnejn: it-tnejn huma msajjra sew fil-lingwa Taljana, it-tnejn juru li ma jħaddnux pretensjonijiet żejda għajr li jgħixu kuntenti u fil- paċi, it-tnejn għażlu l-vers ħieles biex jesprimu ħsibijiethom, it-tnejn jistqarru li jittamaw f'ġejjieni aħjar, dak ambjentali kif ukoll dak soċjali, it-tnejn huma konxji tal- ambjent soċjali li qiegħed jiddeġenera, tat-taħwid u l-inċertezzi u għalhekk, ta' persuni responsabbli li huma jħossu fihom id-dmir li jwissu liż-żgħażagħ biex joqogħdu attenti għax jafu li ż-żgħażagħ huma s-soċjetà ta' għada. (Sammut) huma xhieda ta' dan.' il-pont A għa 8